“এর থেকে ইউনুসের সরকার ভালো চলছে,” BJP-কে তোপ অভিষেকের

ওয়েব ডেস্ক: র‍্যাম্পের আদলে তৈরি হয়েছিল বারুইপুরের (Baruipur Rally) মঞ্চ, আর সেটাকেই নিজের হাতিয়ার বানিয়ে বিজেপির (BJP) উদ্দেশ্যে একের পর এক তোপ দাগলেন অভিষেক বন্দ্যোপাধ্যায় (Abhishek Banerjee)। ধর্মকে নিয়ে বিজেপির রাজনীতি এবং নিজেদের হিন্দু ধর্মের রক্ষাকর্তা বলা বিজেপি নেতাদের নিশানা করে এদিন বাংলাদেশের সঙ্গে ভারত সরকারের তুলনা টানেন তিনি। সেই মর্মে তিনি বলেন, “এর চেয়ে তো ইউনুসের সরকার ভাল চলছে।”

বাংলাদেশে সংখ্যালঘু হিন্দুদের উপর ক্রমবর্ধমান হিংসা ও অত্যাচারের ঘটনার কথা উল্লেখ করে এদিন অভিষেক বলেন, “বাংলাদেশে নৃশংস ভাবে দীপু দাসকে মারা হয়েছে। বিজেপির নেতা বলছেন, পশ্চিমবঙ্গের চেয়ে সেখানে ভাল ভাবে সরকার চলছে।” এরপরেই তিনি পদ্ম শিবিরকে আক্রমণের সুরে বলেন, “এরা নিজেদের হিন্দুদের রক্ষাকর্তা বলে।”

আরও পড়ুন: “রাজনীতি ছেড়ে দেবো…,” কেন বললেন? বিস্ফোরক অভিষেক

মহারাষ্ট্রে বাংলা বলার অপরাধে হেনস্থার ঘটনাও এদিন উঠে আসে অভিষেকের ভাষণে। সেই ইস্যুতেই তিনি বঙ্গ বিজেপির প্রাক্তন রাজ্য সভাপতি সুকান্ত মজুমদারকে হুঁশিয়ারি দিয়ে বলেন, “নিজেদের বুথ সভাপতিকে যে বিজেপি রক্ষা করতে পারে না, তারা বাংলার মানুষকে কী ভাবে রক্ষা করবে? এরা শুধু কাড়তে জানে, দিতে জানে না।”